ΓΡΑΠΤΗ ΕΡΩΤΗΣΗ E-0793/01

υποβολή: Cristiana Muscardini (UEN) προς την Επιτροπή

(13 Μαρτίου 2001)

Θέμα: Κρίση της κτηνοτροφίας και αναθεώρηση στον τομέα των αρόσιμων εκτάσεων

Η κατάσταση πουποχρεώνονται να αντιμετωπίσουν οι κτηνοτροφικές επιχειρήσεις λόγω της επιδημίας των τρελών αγελάδων η κατάσταση γίνεται όλο και περισσότερη αφόρητη. Τα εμβαλωματικά μέτρα νομισματικά ή άλλου τύπου που επινοούνται και προτείνονται δεν αντιμετωπίζουν την κρίση κατά τρόπο ριζικό, δεδομένου ότι απαιτεί παρεμβάσεις που θα στοχεύουν να εξασφαλίσουν το μέλλον της κτηνοτροφίας και την αποκατάσταση της εμπιστοσύνης των καταναλωτών.

Πέρα από τις άμεσες ενισχύσεις και για να κατοχυρωθεί η ασφάλεια των τροφίμων και η ποιότητα των προϊόντων, δεν θεωρεί η Επιτροπή απαραίτητο:

- να δώσει μια ισχυρή ώθηση στην επιστημονική έρευνα που επιδιώκει την ανακάλυψη μεθόδων για την πραγματοποίηση του τεστ ΣΕΒ στα ζωντανά βοοειδή"

- να εφοδιάσει το νέο κτηνοτροφικό μοντέλο με ζωοτροφέςψηλής ποιότητας, χορτονομή και καλλιέργειες μεψηλή περιεκτικότητα σε πρωτεΐνες, όπως οι ελαιούχοι σπόροι η μηδική και το τριφύλλι"

- να τροποποιήσει προς το σκοπό αυτό το σύνολο των ρυθμίσεων που αφορούν τις αρόσιμες εκτάσεις και τις εκτάσεις που έχουν αποσυρθεί από την καλλιέργεια, ώστε να δοθεί στις γεωργικές επιχειρήσεις η δυνατότητα να παράγουν ζωοτροφές στις εκτάσεις που έχουν αφεθεί σε αγρανάπαυση και παραμένουν άσκοπα μη παραγωγικές;

Απάντηση του κ. Fischler εξ ονόματος της Επιτροπής

(16 Μαΐου 2001)

Το 1996, η Επιτροπή έθεσε σε εφαρμογή ευρωπαϊκό σχέδιο δράσης για έρευνα στον τομέα των μολυσματικών σπογγωδών εγκεφαλαιοπαθειών (ΜΣΕ) για την οποία διατέθηκαν 50 εκατ. ECU για την προαγωγή της κατανόησης, της ανίχνευσης και της καταπολέμησης των ΜΣΕ, όπως είναι η σπογγώδης εγκεφαλοπάθεια των βοοειδών (ΣΕΒ) στις αγελάδες και η νόσος Creutzfeldt-Jakob (ΝCJ) στους ανθρώπους. 150 περίπου εργαστήρια ασχολούνται με τις νόσους ΜΣΕ, σήμερα με 54 ερευνητικά έργα τα οποία λαμβάνουν κοινοτική χρηματοδότηση και τα οποία αφορούν θέματα όπως είναι η διάγνωση, ο μολυσματικός παράγοντας, η αγωγή, η πρόληψη και η αξιολόγηση του κινδύνου.

Ιδίως, η πραγματοποίηση διαγνωστικών δοκιμασιών in vivo σε βοοειδή και σε ανθρώπους αποτέλεσε τη βασική προτεραιότητα της έρευνας η οποία έτυχε κοινοτικής χρηματοδότησης. Οι σημερινές ερευνητικές δραστηριότητες αποσκοπούν στη διερεύνηση δυνατοτήτων ανάπτυξης και χρήσης αναπληρωματικών δεικτών, αλλά επίσης και αντιγόνων όπως είναι τα αντισώματα τα οποία ανιχνεύουν ειδικά δείκτες της νόσου ΣΕΒ.

Επιπροσθέτως, η Επιτροπή, στις 15 Δεκεμβρίου 2000 καθώς και στις 16 Φεβρουαρίου 2001, διοργάνωσε δύο συναντήσεις μιας ομάδας εθνικών εμπειρογνώμων στον τομέα της έρευνας των ΜΣΕ προκειμένου να αναλύσει τις πραγματοποιούμενες ερευνητικές δραστηριότητες, να ενθαρρύνει την ανταλλαγή πληροφοριών μεταξύ των ερευνητικών ομάδων και να εντοπίσει θέματα έρευνας τα οποία χρειάζονται ενίσχυση καθώς και νέους τομείς έρευνας.

Στο πλαίσιο των νέων τομέων έρευνας, εξετάζεται η δυνατότητα ειδικής διακήρυξης σχετικά με θέματα έρευνας των ΜΣΕ ενώ το θέμα της έρευνας με στόχο δοκιμασίες ΣΕΒ σε ζώντα βοοειδή μπορεί να αποτελέσει μέρος της εν λόγω διακήρυξης.

Όσον αφορά την ανάγκη επιστροφής σε μοντέλα ζωοτεχνίας που να συμφωνούν περισσότερο με τις προσδοκίες των καταναλωτών, η Επιτροπή πρότεινε την ενθάρρυνση του τρόπου βιολογικής παραγωγής με τη χρήση προσωρινής διακοπής της καλλιέργειας για την παραγωγή, με τον τρόπο αυτό, οσπρίων που χρησιμοποιούνται για ζωοτροφές, όπως είναι η μηδική και το τριφύλλι.

Κατόπιν αιτήματος του Συμβουλίου Γεωργίας του Δεκεμβρίου 2000, η Επιτροπή διαβίβασε σε αυτό καθώς και στο Κοινοβούλιο την ανάλυσή της σχετικά με την εξέλιξη της προσφοράς και της ζήτησης φυτών πλούσιων σε πρωτεΐνες, η οποία συνοδευόταν από αξιολόγηση των πλέον προχωρημένων επιλογών, συμπεριλαμβανομένης της χρήσης εκτάσεων που αποσύρονται για την ενθάρρυνση της παραγωγής φυτικών πρωτεϊνών(1).

Κάθε μία από τις επιλογές θα ικανοποιούσε τις συμπληρωματικές ανάγκες μόνο σε περιορισμένο βαθμό και οι επιλογές αυτές αφορούν κυρίως τα μηρυκαστικά και όχι τους χοίρους και τα πουλερικά. Επιπλέον, οι συμπληρωματικές δαπάνες είναι δυσανάλογες σε σχέση με το κόστος εισαγωγής ισοδύναμων προϊόντων.

(1) COM(2001)148 τελικό: επιλογές για την προώθηση της καλλιέργειας φυτικών πρωτεϊνών στην Ευρωπαϊκή Ένωση.